Thomas Pesquet

Thomas Gautier Pesquet (* 27. február 1978, Rouen, Francúzsko) je francúzsky aerokozmický inžinier, pilot a astronaut ESA. V roku 2009 bol prijatý v nábore astronautov do Európskej vesmírnej agentúry a v roku 2010 úspešne dokončil základný výcvik pre let do vesmíru. V roku 2014 bolo oznámené jeho obsadenie v Expedícii 50/51 na Medzinárodnú vesmírnu stanicu (ISS), ktorá začala 17. novembra 2016. Späť na Zem sa vrátil 2. júna 2017 s veliteľom Olegom Novickým.

 Život 
Thomas Pesquet sa narodil 27. februára 1978, pochádza zo severofrancúzskeho mesta Rouen. V roku 2001 ukončil štúdium na Vysokej škole letectva a kozmonautiky (École Nationale Supérieure de l’Aéronautique et de l’Espace) ziskom magisterského titulu v odbore konštrukcia a riadenie kozmických lodí. Potom bol krátko zamestnaný vo francúzskej firme Thales Alenia Space a španielskej kozmickej spoločnosti GMV.http://www.esa.int/Our_Activities/Human_Spaceflight/Astronauts/Thomas_Pesquet

V rokoch 2002 až 2004 pracoval vo francúzskej vesmírnej agentúre (CNES) ako výskumný inžinier na autonómnych vesmírnych misiách. V roku 2004 podstúpil letecký výcvik pod spoločnosťou Air France a v roku 2006 začal lietať s lietadlom Airbus A320 ako komerčný pilot. Nalietal viac ako 2 300 hodín a stal sa tiež leteckým inštruktorom na A320.

V roku 2009 bol prijatý ako astronaut Európskej vesmírnej agentúry (ESA)http://www.esa.int/Our_Activities/Human_Spaceflight/Astronauts/ESA_prepares_for_the_next_generation_of_human_spaceflight_and_exploration_by_recruiting_a_new_class_of_European_astronauts a v novembri 2010 úspešne dokončil základný výcvik na astronauta. V roku 2014 bol vybraný ako aquanaut na podvodnom laboratóriu NEEMO 18, kde strávil deväť dní.https://www.nasa.gov/press/2014/june/nasa-announces-two-upcoming-undersea-missions V roku 2014 ESA oznámila jeho obsadenie v Expedícii 50/51 na Medzinárodnú vesmírnu stanicu (ISS).http://www.esa.int/Our_Activities/Human_Spaceflight/Astronauts/ESA_astronaut_Thomas_Pesquet_will_fly_to_the_International_Space_Station_in_2016 Dňa 17. novembra 2016 vyštartoval z kozmodrómu Bajkonur v lodi Sojuz MS-03. Thomas bol tiež náhradníkom za astronauta ESA, Andreasa Mogensena, z Dánska, ktorý letel na ISS v septembri 2015 len na 10 dní. Dňa 13. januára 2017 uskutočnil Thomas Pesquet spoločne s americkým astronautom, Shaneom Kimbroughom, svoj prvý výstup do otvoreného vesmíru (EVA). Cieľom výstupu, ktorý trval 5 hodín a 58 minút, bola výmena batérií z energetického okruhu 1A v sektore S4 na priehradovej konštrukcii stanice.http://www.kosmonautix.cz/2017/01/zive-druhe-kolo-vymeny-baterii-na-iss/ Dňa 24. marca 2017 absolvoval druhý výstup do otvoreného vesmíru s astronautom Shaneom Kimbroughom. Cieľom výstupu trvajúceho 6 hodín a 34 minút bola inštalácia nového riadiaceho počítača, príprava na oddelenie modulu PMA-3 a premazávanie staničného robotického ramena.http://www.kosmonautix.cz/2017/03/na-iss-startuje-serie-vystupu/ Thomas Pesquet sa vrátil na Zem s veliteľom Sojuzu MS-03, Olegom Novickým, dňa 2. júna 2017, kedy návratový modul Sojuzu uskutočnil bezproblémové pristátie v kazašskej stepi neďaleko Džezkazganu.http://www.kosmonautix.cz/2017/06/zive-dva-muzi-v-sojuzu-se-vraci-domu/ Po tomto lete má na konte 196 dní, 17 hodín a 50 minút strávených vo vesmíre.  

Thomas Pesquet je najmladším astronautom ESA.

 Osobný život 
Thomas Pesquet má staršieho brata. Má čierny opasok v džude, ďalej ho baví basketbal, beh a plávanie. Má rád cestovanie, čítanie a hrá na saxofón.

 Referencie 

 Iné projekty 

 Externé odkazy 
 Astronaut Thomas Pesquet na stránkach ESA
 Astronaut Thomas Pesquet na stránkach spacefacts.de

Kategória:Francúzski kozmonauti
Kategória:Francúzski letci
Kategória:Osobnosti z Rouenu
Kategória:Astronauti ESA